CELEX: 32021R1819
Language: hu
Date: 2021-10-18 00:00:00
Title: A Tanács (EU) 2021/1819 rendelete (2021. október 18.) a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet módosításáról

2021.10.19.   
               
               
                  HU
               
               
                  Az Európai Unió Hivatalos Lapja
               
               
                  L 369/1
               
            
         A TANÁCS (EU) 2021/1819 RENDELETE
         (2021. október 18.)
         a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a Közép-afrikai Köztársasággal szembeni korlátozó intézkedésekről szóló, 2013. december 23-i 2013/798/KKBP tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     A Tanács 2014. március 10-én elfogadta a 224/2014/EU rendeletet (2) a 2013/798/KKBP határozatban előírt egyes intézkedések hatályba léptetése érdekében.
                  
               
                     (2)
                  
                  
                     Az Egyesült Nemzetek Biztonsági Tanácsa (ENSZ BT) 2021. július 29-én elfogadta a 2588 (2021) sz. határozatot. Ez a határozat kibővíti a fegyverembargó alóli mentességeket és kiterjeszti a korlátozó intézkedések hatályát.
                  
               
                     (3)
                  
                  
                     A Tanács 2021. október 18-án elfogadta a 2013/798/KKBP határozatot a 2588 (2021) sz. ENSZ BT-határozatnak megfelelően módosító (KKBP) 2021/1823 határozatot (3).
                  
               
                     (4)
                  
                  
                     E módosítások egy része a Szerződés hatálya alá tartozik, ennélfogva – különösen a gazdasági szereplők által valamennyi tagállamban történő egységes alkalmazásuk biztosítása céljából – a korábbi ENSZ BT-határozatokra tekintettel végrehajtandó technikai kiigazításokkal együtt történő végrehajtásukhoz uniós szintű szabályozás szükséges.
                  
               
                     (5)
                  
                  
                     A 224/2014/EU rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 224/2014/EU rendelet a következőképpen módosul:
            
                        1.
                     
                     
                        A 3. cikk e) pontja helyébe a következő szöveg lép:
                        
                                    „e)
                                 
                                 
                                    amely a következőkhöz kapcsolódik: 14,5 mm vagy ennél kisebb kaliberű fegyverek, valamint a kifejezetten ilyen fegyverekhez tervezett lőszerek és alkatrészek, továbbá a fegyverrel nem felszerelt szárazföldi katonai járművek és a 14,5 mm vagy ennél kisebb kaliberű fegyverekkel felszerelt szárazföldi katonai járművek és ezek pótalkatrészei, továbbá a kézi páncéltörő gránátvetők, valamint a kifejezetten ilyen fegyverekhez tervezett lőszerek, továbbá a 60 mm és 82 mm kaliberű aknavetők és a kifejezetten ilyen fegyverekhez tervezett lőszerek a Közép-afrikai Köztársaság biztonsági erői számára – az állami polgári bűnüldöző szerveket is ideértve –, amennyiben az ilyen fegyverek, lőszerek, alkatrészek és járművek kizárólagos rendeltetése a Közép-afrikai Köztársaságban a biztonsági ágazat reformjának támogatása vagy az annak keretében történő felhasználásuk, feltéve, hogy a szankcióbizottság az ilyen segítség- vagy szolgáltatásnyújtásról legalább 20 nappal korábban értesítést kapott;”
                                 
                              
                  
                        2.
                     
                     
                        Az 5. cikk (3) bekezdése a következő ponttal egészül ki:
                        
                                    „k)
                                 
                                 
                                    részt vesz a Közép-afrikai Köztársaságban a nemzetközi humanitárius jogot sértő cselekmények tervezésében, irányításában, finanszírozásában vagy elkövetésében, ideértve az egészségügyi személyzet vagy a humanitárius szervezetek személyzete elleni támadásokat is.”.
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Luxembourgban, 2021. október 18-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 352., 2013.12.24., 51. o.
         
         
            (2)  A Tanács 224/2014/EU rendelete (2014. március 10.) a Közép-afrikai Köztársaságban kialakult helyzetre tekintettel korlátozó intézkedések meghozataláról (HL L 70., 2014.3.11., 1. o.)
         
            (3)  A Tanács (KKBP) 2021/1823 határozata (2021. október 18.) a Közép-afrikai Köztársasággal szembeni korlátozó intézkedésekről szóló 2013/798/KKBP határozat módosításáról (lásd e Hivatalos Lap 11. oldalát).